|  |
| --- |
| **Budapest Főváros VII. kerület Erzsébetváros Önkormányzata**  **Gyuris Gabriella Humánszolgáltató Iroda vezetője** |

Iktatószám:

Napirendi pont: ….

**ELŐTERJESZTÉS**

**A Művelődési, Kulturális és Szociális Bizottság2024. április 22-ei rendes**

**ülésére**

|  |  |
| --- | --- |
| **Tárgy:** | Javaslat a Bischitz Johanna Integrált Humán Szolgáltató Központ nappali ellátás szakmai programjának módosítására |

**Készítette:**

Farkas Tünde

igazgató

**Törvényességi szempontból kifogást nem emelek:**

dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata kötelező feladatellátásként a fenntartásában működő Bischitz Johanna Integrált Humán Szolgáltató Központ *(továbbiakban: Humán Szolgáltató)* által biztosítja a szociális igazgatásról és szociális ellátásokról szóló 1993. évi III. törvény *(továbbiakban: Szt.)* 65/F. §-ban meghatározott nappali ellátást, mint szociális alapszolgáltatást.

A nappali ellátás csoport feladata a kerületben lakó, elsősorban a saját otthonukban élő tizennyolcadik életévüket betöltött, egészségi állapotuk vagy idős koruk miatt szociális és mentális támogatásra szoruló, önmaguk ellátására részben képes személyek, valamint a fekvőbeteg-gyógyintézeti kezelést nem igénylő pszichiátriai betegek részére lehetőséget biztosítani a napközbeni tartózkodásra, társas kapcsolatokra, valamint az alapvető higiéniai szükségleteik kielégítésére, továbbá igény szerint megszervezni az ellátottak – ide nem értve az idős személyeket – napközbeni étkeztetését.

A nappali ellátás négy telephelyen kerül biztosításra:

* 1071 Budapest, Peterdy utca 16.
* 1071 Budapest, Dózsa György út 46.
* 1074 Budapest, Dohány utca 22-24.
* 1077 Budapest, Király utca 97.

A 2023. évben lezajlott fenntartói ellenőrzés során megállapítást nyert, hogy a 2021. évben elfogadott szakmai program és házirend felülvizsgálata szükségessé vált. A felülvizsgálat eredményeként aktualizálásra került a nappali ellátás szakmai programja a kötelező elemeivel együtt, figyelembe véve az intézmény sajátosságát, egyediségét.

A Humán Szolgáltató igazgatója 2024. április 5. napján kelt levelében kérte a Humánszolgáltató Iroda közreműködését az előkészített és megküldött szakmai program Művelődési, Kulturális és Szociális Bizottsághoz történő előterjesztésében.

Az igazgatói indoklást jelen előterjesztés 1. melléklete, a Döntéselőkészítő Tanács álláspontját tartalmazó jegyzőkönyvet jelen előterjesztés 2. melléklete tartalmazza.

A Képviselő-testület 336/2018. (XI.14.) számú határozata értelmében a szakmai program módosításáról átruházott hatáskörben a Művelődési, Kulturális és Szociális Bizottság jogosult döntést hozni.

***Kérem a Tisztelt Bizottságot az előterjesztés megtárgyalására és a határozati javaslat elfogadására.***

**HATÁROZATI JAVASLAT**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …/2024. (IV.22.) határozata a Bischitz Johanna Integrált Humán Szolgáltató Központ nappali ellátás szakmai programjának módosításáról**

1. Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy
2. 1. a határozati javaslat melléklete szerinti tartalommal elfogadja a Bischitz Johanna Integrált Humán Szolgáltató Központ nappali ellátásának módosított szakmai programját.

2. felkéri a polgármestert, hogy a döntésről a Bischitz Johanna Integrált Humán Szolgáltató Központ igazgatóját értesítse.

1. Felelős: Niedermüller Péter polgármester
2. Határidő: 2024. április 22.

Budapest, 2024. április 10.

Gyuris Gabriella

Humánszolgáltató Iroda vezetője

Előterjesztés mellékletei:

1. melléklet: Bischitz Johanna Integrált Humán Szolgáltató Központ igazgatójának javaslata
2. melléklet: Döntéselőkészítő Tanács 2024. április 3. napján tartott ülésének jegyzőkönyve

Határozati javaslat melléklete:

Nappali ellátás módosított szakmai programja