|  |
| --- |
| **Budapest Főváros VII. kerület Erzsébetváros Önkormányzata**  **Szücs Balázs alpolgármester** |

Iktatószám:

Napirendi pont: ….

**ELŐTERJESZTÉS**

**A Művelődési, Kulturális és Szociális Bizottság2024. április 22 - ei rendes**

**ülésére**

|  |  |
| --- | --- |
| **Tárgy:** | Nemzetiségi önkormányzatok 2024. évi támogatása |

**Készítette:**

Nánási Nikoletta

támogatási referens

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

A Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 16. pontja a helyben biztosítható közfeladatok körében ellátandó helyi önkormányzati feladatok között kiemelten nevesíti a nemzetiségi ügyeket.

A nemzetiségek jogairól szóló 2011. évi CLXXIX. törvény 10. §-a kimondja, hogy a nemzetiségi önkormányzatok alapvető feladata a nemzetiségi érdekek védelme és képviselete a nemzetiségi önkormányzati feladat- és hatáskörének gyakorlásával, a helyi önkormányzat pedig a nemzetiségi ügyek ellátása körében biztosítja a nemzetiségi jogok érvényesülését, különösen a kulturális szolgáltatással, a nemzetiség szellemi, épített és tárgyi örökségével kapcsolatos helyi önkormányzati feladatokat.

Budapest Főváros VII. kerület Erzsébetváros Önkormányzatának mindig is kiemelt célja volt, hogy lehetőségeihez mérten támogassa a helyi nemzetiségeket. Az erzsébetvárosi nemzetiségi önkormányzatok eddig is számos sikeres kerületi rendezésű programot tudhatnak maguk mögött, melyek tovább öregbítették a kerület hírnevét.

Az Erzsébetvárosban működő nemzetiségi önkormányzatok közül három önkormányzat nyújtott be támogatási kérelmet arra vonatkozóan, hogy az idei évi kulturális programjaikat az Önkormányzat lehetőségeihez mérten támogassa (a benyújtott támogatási kérelmek az előterjesztés 1-3. számú mellékletét képezik).

Budapest Főváros VII. kerület Erzsébetváros Önkormányzata 2024. évi költségvetéséről szóló, Budapest Főváros VII. kerület Erzsébetváros Önkormányzata Képviselő-testületének 6/2024. (II.21.) önkormányzati rendeletében a 7302 Központilag kezelt közművelődési pályázatok és feladatok előirányzatán belül „Nemzetiségi önkormányzatok kulturális kerete” címen 3.300.000 Ft keretösszeget biztosított. A rendelet 13. § (1) bekezdése alapján az előirányzatok felhasználásáról a Művelődési, Kulturális és Szociális Bizottság dönt.

A javasolt támogatási összegeket az előterjesztés 4. számú melléklete tartalmazza, amely a korábbi évek gyakorlatának megfelelően egységesen 330.000 Ft összegű támogatás megítélését tartalmazza.

**Kérem a tisztelt Bizottságot az előterjesztés megtárgyalására, és a határozati javaslatok elfogadására.**

**Határozati javaslatok**

**1.**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …../2024. (IV.22.) határozata az Erzsébetvárosi Horvát Nemzetiségi Önkormányzat támogatásáról**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy

1. **az** **Erzsébetvárosi Horvát Nemzetiségi Önkormányzat részére** a 2024. évi költségvetés 7302 „Nemzetiségi Önkormányzatok kulturális kerete” terhére mindösszesen **330.000,- Ft összegű támogatást nyújt** a horvát anyanyelvi tábor megvalósításának költségeire, valamint az erzsébetvárosi gyermeknap megszervezésének költségeire.
2. Felhatalmazza a Polgármestert a támogatási szerződés aláírására.

**Felelős:** Niedermüller Péter polgármester

**Határidő:** 2024. május 31.

**2.**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …../2024. (IV.22.) határozata az Erzsébetvárosi Bolgár Nemzetiségi Önkormányzat támogatásáról**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy

1. **az** **Erzsébetvárosi Bolgár Nemzetiségi Önkormányzat részére** a 2024. évi költségvetés 7302 „Nemzetiségi Önkormányzatok kulturális kerete” terhére mindösszesen **330.000,- Ft összegű támogatást nyújt** bolgár tánctábor költségeire.
2. Felhatalmazza a Polgármestert a támogatási szerződés aláírására.

**Felelős:** Niedermüller Péter polgármester

**Határidő:** 2024. május 31.

**3.**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …../2024. (IV.22.) határozata az Erzsébetvárosi Szerb Nemzetiségi Önkormányzat támogatásáról**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy

1. **az** **Erzsébetvárosi Szerb Nemzetiségi Önkormányzat részére** a 2024. évi költségvetés 7302 „Nemzetiségi Önkormányzatok kulturális kerete” terhére mindösszesen **330.000,- Ft összegű támogatást nyújt** a „Neven” magyarországi szerb nyelvű kulturális és irodalmi folyóirat kiadásának támogatására, megvalósítására.
2. Felhatalmazza a Polgármestert a támogatási szerződés aláírására.

**Felelős:** Niedermüller Péter polgármester

**Határidő:** 2024. május 31.

Budapest, 2024. április 10.

Szücs Balázs

alpolgármester

Mellékletek:

1. számú melléklet: Horvát Nemzetiségi Önkormányzat kérelme
2. számú melléklet: Bolgár Nemzetiségi Önkormányzat kérelme
3. számú melléklet: Szerb Nemzetiségi Önkormányzat kérelme
4. számú melléklet: Javaslat támogatási keretösszeg felosztására