|  |
| --- |
| **Budapest Főváros VII. kerület Erzsébetváros Önkormányzata**  **Gyuris Gabriella irodavezető** |

Iktatószám:

Napirendi pont: ….

**ELŐTERJESZTÉS**

**A Művelődési, Kulturális és Szociális Bizottság2024. április 22 - i rendes**

**ülésére**

|  |  |
| --- | --- |
| **Tárgy:** | Javaslat a 9. számú felnőtt háziorvosi körzet ellátásával kapcsolatos döntés meghozatalára |

**Készítette:**

Szegény Ákos

irodavezető-helyettes

**Törvényességi szempontból kifogást nem emelek:**

dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

**Budapest Főváros VII. kerület Erzsébetváros Önkormányzata** és a **PrimeMed Betéti Társaság** (székhely: 2500 Esztergom, Pifkó P. u. 2., cégjegyzékszám: 11-06-011648, adóazonosító szám: 26670452-1-42, bankszámlaszám: 10401196-50526882-86781000, képviseli: **Zalaba Dávid ügyvezető**), (a továbbiakban: Felek) között, **2011. március 01.** napjától hatályos feladat ellátási szerződés (továbbiakban: Szerződés) jött létre a Budapest Főváros VII. kerület Erzsébetváros Képviselő-testületének az egészségügyi alapellátásról és körzeteinek kialakításáról szóló 19/2013. (IV.30.) önkormányzati rendelet 1. mellékletében meghatározott **9. számú felnőtt háziorvosi körzet - az alapellátás körébe tartozó feladatok - területi ellátási kötelezettséggel történő teljes körű ellátására.**

Zalaba Dávid 2023. október 13. napján e-mailben kérelmet nyújtott be, melyben kérte a Szerződés 2024. június 30. napjával történő megszüntetését.

Kérelme indokolásában leírta, hogy a praxisban személyes ellátási kötelezettséggel praktizáló dr. Reményi Andrea másik praxist kíván vásárolni.

A Tisztelt Bizottság 213/2023. (XI.13.) határozatával hozzájárult a Szerződés 2024. június 30. napjával történő megszüntetéséhez.

Dr. Reményi Andrea 2024. január 01. napjától másik alapellátási praxisra szerzett praxisjogot.

# (A praxisjog az önálló orvosi tevékenységről szóló 2000. évi II. tv. 1. § (2) bekezdés c) pontja értelmében az orvos részére adott önálló orvosi tevékenység nyújtására jogosító engedélyben foglalt jog, amely alapján önálló orvosi tevékenység területi ellátási kötelezettséggel, meghatározott körzetben végezhető.)

# Az önálló orvosi tevékenységről szóló 2000. évi II. törvény végrehajtásáról szóló 313/2011. (XII. 23.) Korm. rendelet (a továbbiakban: Kormányrendelet) 5. § (2) bekezdése értelmében:

*„5. § …*

*(2) Amennyiben a praxisjog jogosultja másik körzetre vonatkozó praxisjogot szerez, az új praxisjogra vonatkozóan kiadható praxisengedély, feltéve, hogy a korábbi praxisjoggal érintett körzetben a praxisjog jogosultja a helyettesítéséről gondoskodik.* ***Ha az új praxisjogra kiadott praxisengedély kiadásától számított 6 hónapig a korábbi praxisjog nem került elidegenítésre, a korábbi praxisjogra vonatkozó praxisengedélyt vissza kell vonni.***

# A Kormányrendelet 13/A. § (1) bekezdése értelmében:

*„13/A. § (1) A praxisjog elidegenítésére a feladat-ellátási szerződés megszűnését követő 6 hónap alatt van lehetőség. (…)”*

Az alapellátási körzet működtetéséről a fenti szerződés 2024. június 30. napjával történő megszűnését követően a praxisjog jogosultja (Dr. Reményi Andrea) általi értékesítésig, illetve az értékesítésre nyitva álló határidő leteltéig (6 hónap) önkormányzatunknak kell gondoskodnia.

Amennyiben a praxisjog értékesítésére nyitva álló határidő eltelik, a praxis tartósan betöltetlen körzetnek minősül. Ezt követően pályázat tehető közzé a praxis betöltésére, de pályázati kiírás nélkül is betölthető, ha alkalmas jelölt jelentkezik, illetve javaslat tehető a körzet felosztására az Országos Kórházi Főigazgatóság részére.

Jelen előterjesztés határozati javaslata szerinti döntést azért szükséges meghozni, hogy a körzet átmenetileg se legyen ellátatlan.

Budapest Főváros VII. kerület Erzsébetváros Önkormányzata Képviselő-testületének Szervezeti és Működési Szabályzatáról szóló 38/2020. (IX.24.) önkormányzati rendeletének 1. melléklete tartalmazza a Művelődési, Kulturális és Szociális Bizottságra átruházott feladat és hatásköröket, melynek 7 pontja szerint: *„Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a háziorvosi, házi gyermekorvosi ellátás és a fogorvosi alapellátás körébe tartozó döntések meghozatalával kapcsolatos mindazon hatáskörét, melyet jogszabály nem utal a Képviselő-testület kizárólagos hatáskörébe, a Művelődési, Kulturális és Szociális Bizottság hatáskörébe utalja.”*

Kérem a tisztelt Bizottságot az előterjesztés megtárgyalására és a határozati javaslat elfogadására.

**HATÁROZATI JAVASLAT**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …../2024. (IV. 22.) határozata a 9. számú felnőtt háziorvosi körzet helyettesítéssel történő ellátásáról**

**Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága**

1. felkéri a Bischitz Johanna Integrált Humán Szolgáltató Központot, hogy Budapest Főváros VII. kerület Erzsébetváros Önkormányzata Képviselő-testületének 19/2013 (IV.30.) önkormányzati rendelete 1. mellékletében meghatározott 9. számú területi ellátási kötelezettséggel működő, felnőtt háziorvosi körzethez tartozó betegek ellátásáról 2024. július 01. napját követően gondoskodjon.

2. Felkéri az Intézmény vezetőjét, a körzet ellátásához szükséges intézkedések megtételére.

Felelős: Farkas Tünde igazgató

Határidő: 2024. június 30.

Budapest, 2024. április 10.

**Gyuris Gabriella**

irodavezető

Előterjesztés melléklete:

1. 213/2023. (XI.13.) MKSZB döntés
2. Primemed Bt\_Eü. ellátási és használati szerződés megszüntetése