|  |
| --- |
| **Budapest Főváros VII. kerület Erzsébetváros Önkormányzata**  **Gyuris Gabriella Humánszolgáltató Iroda vezetője** |

Iktatószám:

Napirendi pont: ….

**ELŐTERJESZTÉS**

**A Művelődési, Kulturális és Szociális Bizottság2024. április 22 - ai rendes**

**ülésére**

|  |  |
| --- | --- |
| **Tárgy:** | Bethlen Téri Színház Közhasznú Nonprofit Kft. szakmai beszámolójának elfogadása |

**Készítette:**

Fehérvári Anita

művelődési és sport referens

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata 220/2019. (VIII.23.) határozata alapján a Bethlen Téri Színház Közhasznú Nonprofit Kft.-vel 2019. szeptember 25-én Közszolgáltatási szerződést kötött előadó-művészeti szolgáltatások biztosítására, amely a Képviselő-testület 227/2022. (IX.21.) határozata alapján 2031. december 31-éig meghosszabbításra került, évi 6.000.000 Ft-ban megállapított támogatási összeggel.

A megállapodás keretében a Színház a következő feladatokat vállalja:

1. a színháztermet évi két, a kávézót évi két alkalommal térítésmentesen az Önkormányzat rendelkezésére bocsátja.
2. évi négy alkalommal a színházban önköltségi áron lehetőséget biztosít önálló kezdeményezésű színházi előadások bemutatására.
3. 20% kedvezményt biztosít a VII. kerületi lakosoknak a színház jegyáraiból.
4. napközi-jellegű, a színház műfajaiból adódó saját tematikájú táboraira a kerületben lakó diákok számára 30%-os kedvezményt biztosít.
5. óvodás korú gyermekek, általános- és középiskolásoknak szóló beavató színházi programjaira a kerületben működő köznevelési intézmények számára 40%-os kedvezményes részvételi lehetőséget biztosít.
6. saját tematikus színházi rendezvények (fesztiválok, évfordulók, események) szervezését, lebonyolítását, rendezését.
7. szakmailag együttműködik az Önkormányzat kulturális és szociális intézményeivel.
8. legalább évi 10 térspecifikus színházi előadást valósít meg ingyenesen a VII. kerületi társasházak lakói számára.
9. a saját hatáskörben szervezett előadásaira összesen évi 92 db jegyet ajánl fel az Önkormányzat számára.

A 2023. évre nyújtott 6.000.000 Ft összegű támogatás felhasználásáról a Színháznak a tárgyévet követő március 1. napjáig kell elszámolnia, a szakmai beszámoló elfogadásáról a Művelődési, Kulturális és Szociális Bizottság jogosult dönteni. A pénzügyi elszámolást a Humánszolgáltató Iroda megvizsgálta és elfogadta. Az Egyesület 2023. évi szakmai beszámolója az előterjesztés mellékletét képezi, mely tartalmazza a megállapodásban vállalt feladatok megvalósításának bemutatását.

A beszámoló tartalmazza, hogy 2023-ban 9 alkalommal szerveztek színházi-nevelési programot, amely színházlátogatási lehetőségen a kerületből az Erzsébetvárosi Magyar - Angol Két Tanítási Nyelvű Általános Iskola és Művészeti Szakgimnázium, a Baross Gábor Általános Iskola, és a Baross Imre Artista- és Előadó-művészeti Akadémia vettek részt térítésmentesen. 2023 nyarán lehetőséget biztosítottak az erzsébetvárosi iskolák nyári táborozóinak, hogy színházi “kulisszajárás” keretében bepillanthassanak a színfalak mögé. A program keretében augusztusban két alkalommal fogadták a Baross Gábor Általános Iskola diákjait. A VII. kerületi művészeti intézményekkel, iskolákkal, csoportokkal, szervezetekkel való együttműködés keretében gyakorlati lehetőség biztosítottak a Baross Imre Artista- és Előadó-művészeti Akadémia, illetve a Théba Művészeti Akadémia növendékeinek. Gyakorlati és kiállítási lehetőséget kaptak a Garabonciás Kommunikációs Szakközépiskola és a Tanoda Fotósiskola tanulói, illetve többször is játszott ott a Társalkotó Egyesület által működtetett Marica Bábszínház. A Kroó Balázs rendezte Bohócok a gangon 10 alkalommal került megrendezésre a VII. kerület gangos házaiban, és a korábbi gyakorlattól eltérően nyilvános tereken is. Az Önkormányzat 2 alkalommal vette igénybe a színháztermet, amely így a Magyar Táncművészeti Egyetem gálaműsorai helyszínéül szolgált. A kerületi lakosoknak biztosított 20 % kedvezményt 2023-ban 20 erzsébetvárosi néző vette igénybe. Saját hatáskörben szervezett előadásaikra rendszeresen ajánlottak fel jegyeket az Önkormányzat dolgozói számára, akik összesen 121 db jegyet használtak fel a tavalyi évben.

A benyújtott szakmai beszámolóban foglaltak alapján a közszolgáltatási szerződésben vállaltak a tárgyévben teljesültek.

Kérem a tisztelt Bizottságot az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának ….. /2024. (IV.22.) határozata a Bethlen Téri Színház Közhasznú Nonprofit Kft. közszolgáltatási szerződés alapján benyújtott szakmai beszámolójának elfogadásáról**

Budapest Főváros VII. Kerület Erzsébetváros Önkormányzatának Művelődési, Kulturális és Szociális Bizottsága úgy dönt, hogy a **Bethlen Téri Színház Közhasznú Nonprofit Kft.** közszolgáltatási szerződés alapján benyújtott **2023. évi szakmai beszámolóját** a határozat melléklete szerint elfogadja.

**Felelős:** Veres Zoltán bizottsági elnök

**Határidő**: 2024. április 22.

Budapest, 2024. április 12.

Gyuris Gabriella

Humánszolgáltató Iroda vezetője

Előterjesztés melléklete:

* a Képviselő-testület 227/2022. (IX.21.) határozata

Határozati javaslat melléklete:

* Bethlen Téri Színház Közhasznú Nonprofit Kft. 2023. évi szakmai beszámolója